जयश्री बताती हैं कि, ‘‘१५ फरवरी २०१७ को इसरो केन्द्र में सन्नाटा छाया हुआ था। टै्रकिंग-पोजीशन की घोषणा हुई-सभी उपग्रह निर्धारित समय पर। मिशन सफल होते ही मैं रोने लगी। बीते दो महीने बहुत मुश्किल से गुजरे।’’ जयश्री ने आगे बताया, ‘‘जब मंगल यान को सूर्य की कक्षा में डाला गया तो सबसे कठिन चरण था। यान सूर्य की कक्षा की ओर जैसे जैसे बढ़ता, साँसे भी भारी होती जाती थी। २३ मिनट तक यही स्थिति रही। हम यान को कमान्ड भेजते और हर बार जवाब आने में कुछ समय लगता। जब तक जवाब नहीं मिलता, अनहोनी का डर बना रहता। जब परियोजना निदेशक एस.अरूणन ने कहा कि हम सफल हुए, तब हमें राहत मिली। इसरो में महिला होने पर कोई प्रिविलेज नहीं मिलता। सबको एक तरह का ट्रीटमेन्ट।’’ मंगल बताती हैं कि, ‘‘मैं डाक्टर बनना चाहती थी लेकिन अच्छे नम्बर नहीं आये। इसलिए बी.एस.सी। और फिर एम.एससी। और आई.आई.एस.सी., बेंगलूर से एम.टेक। किया। तब तक नहीं सोचा था कि इसरो में वैज्ञानिक बनूँगी। एक दिन पला चला कि इसरो में वैकेन्सी है। मैंने फार्म भर दिया। चयन भी हो गया। जिस समय मैंने इसरो ज्वाइन किया, उस समय इतनी महिलाएँ यहाँ नहीं थी, लेकिन अभी कुल कर्मचारियों में लगभग २५: महिलाएँ हैं।’’ जयश्री कहती हैं, ‘‘मुझे बचपन से ही चाँद-तारे और अन्तरिक्ष के प्रति लगाव था लेकिन इसरो में वैज्ञानिक बनने का सपना नहीं देखा था। सरकारी नौकरियों की तैयारी कर रही थी। उसी समय इसरो का फार्म भर दिया। नियुक्ति के बाद मेरी पहली ड्यूटी सतीश धवन अन्तरिक्ष केन्द्र के मिशन नियंत्रण केन्द्र में मिली थी।’’ इसरो में वर्तमान में ४००० वैज्ञानिक महिलाएँ हैं। सभी का जीवन बेहद नये तुले समय प्रबन्धन से चलता है-उपग्रह की तरह। दुगुना मेहनत करनी पड़ती है। ये ऐतिहासिक मिशन को सफल बनाती हैं तथा साथ-साथ अपना घर भी संभालती हैं। अन्त में इस लेख का समापन इस कविता के साथ किया जाता है,